stanford-oval/wikipedia huggingface dataset:
הסוכנות למאבק בסמים (טג'יקיסטן)
היסטוריה

לפי הערכות שונות למעלה מ-20% מסך האופיום המגיע מאפגניסטן עובר דרך טג'יקיסטן.
בשנת 1999 הוקמה הסוכנות למלחמה בסמים של טג'יקיסטן.
בשנים 2000 - 2011, הסוכנות החרימה יותר מ-11,000 קילוגרמים של סמים.
הסוכנות משתפת פעולה עם רשויות אכיפת חוק של איראן, קירגיזסטן, רוסיה, סין, אפגניסטן ואוזבקיסטן.
בשנת 2004, מנהל הסוכנות, גאפור מירזוייב, נידון למאסר עולם בגין סחר בסמים. הוא הוחלף על ידי לוטננט גנרל רוסטאם נזארזודה בספטמבר 2013, הפדרציה הרוסית שילמה לסוכנות 5 מיליון דולר על מנת לאפשר לצבא הרוסי להמשיך להשתמש בבסיס צבאי הנמצא בגבול הטג'יקי.
בשנת 2016 מונה שרחון סאלימזודה למנהל הסוכנות, קודם לכן כיהן בתור התובע הכללי של טג'יקיסטן.
הערות שוליים

↑  הצו הנשיאותי על מינויו לתפקיד בטג'יקית
↑  טג'יקיסטן: הסוכנות למאבק סמים קוצרת שבחים וסופגת ביקורת | EurasiaNet.org
↑  IRIN אסיה | טג'יקיסטן: הסוכנות למאבק מטביעה את חותמה
↑  האו"ם: פקיד טוען כי טג'יקיסטן היא המפתח להרתעת סוחרי סמים מאפגניסטן
↑  מנכ"ל משרד הסמים של האו"ם: טג'יקיסטן היא קו ההגנה הראשון של סמים שמגיעים מאפגניסטן
↑  הסוכנות למאבק בסמים: סימני דרך
↑  דו"ח מדינה על זכויות האדם בטג'יקיסטן
↑  "Agreement on Russian military base submitted to Tajik parliament". RT.
↑  Главным наркополицейским Таджикистана назначен экс-генпрокурор Шерхон Салимзода, דיווח ברוסית
ערך זה הוא קצרמרבנושא טג'יקיסטן ובנושא חוק ומשפט. אתם מוזמנים לתרום לוויקיפדיה ו.
הסוכנות הלאומית למלחמה בסמים (אינדונזיה)

|  מידע כללי |
| --- | --- |
 מדינה:  אינדונזיה 
 סוכנות אם:  
 תאריך הקמה:  2002
 מטה מרכזי:  ג'קרטה
 www.bnn.go.id
 
הסוכנות הלאומית למלחמה בסמים (באינדונזית: Badan Narkotika Nasional, בראשי תיבות: BNN) היא סוכנות ממשלתית של אינדונזיה האחראית צמצום שימוש לרעה בחומרים אסורים באמצעות מבצעי אכיפת החוק נגד סחר בסמים. ראש הסוכנות מדווח ישירות לנשיא ופועל בתיאום עם מפכ"ל המשטרה.
מבנה ארגוני

ראש BNN
המזכירות הראשית
סגן למניעה
סגן להעצמת הקהילה
סגן למיגור
סגן לשיקום
סגן לעניינים משפטיים ושיתוף פעולה
הפיקוח הראשי
מרכז מידע, מחקר ונתונים
מרכז שיקום
מרכז הדרכה
מעבדת סמים
המשרד האזורי (מחוז)
המשרד האזורי (עיר)
נשק

הקצינים מאומנים בשימוש בנשק.
CZ P-07 – תקן הנשק האישי
Saiga-12S EXP-01 – רובה סטנדרטי
הערות שוליים

↑  "Authority of BNN." Wewenang BNN. Retrieved on 28 June 2017.
↑  "Job Vacany for Head of BNN." Retrieved on 28 June 2017.
↑  "BNN firearms held up at Fatmawati Airport, Bengkulu". 4 בדצמבר 2017. {{cite news}}:  (עזרה)
אומוטולה ג'לאדה אקיינדה

| --- | --- |

 לידה:  7 בפברואר 1978 (בת 46) ניגריה 
 שם לידה:  Omotola Jalade 
 מדינה:  ניגריה 
 תקופת הפעילות:  מ-1995 
 מקום לימודים:  אוניברסיטת אובפמי אבולובו  המכללה הטכנולוגית יאבה 
 פרסים והוקרה:  פרסי מיטב נוליווד  2011 Ghana Movie Awards  פרסי הקולנוע של אקדמיית גולדן אייקונס 2012  פרסי הקולנוע של נוליווד 2013  פרס האקדמיה לקולנוע האפריקאית 
 http://www.omotola.tv/
 פרופיל ב-IMDb
 
אומוטולה ג'לאדה אקיינדה (באנגלית: Omotola Jalade Ekeinde; נולדה ב-7 בפברואר 1978) היא שחקנית, זמרת, ודוגמנית לשעבר ניגרית. מאז בכורתה בנוליווד ב-1995, היא כיכבה בכ-300 סרטים, ומכרה מיליוני עותקים בווידאו. לאחר זכיותיה בפרסים יוקרתיים של תעשיית הקולנוע האפריקאית, היא פתחה גם בקריירה מוזיקלית. מגזין תעשיית הבידור Screen Nation כינה אותה "קסם אפריקאי". היא הסלבריטאית האפריקאית הראשונה שקיבלה מעל מיליון "לייקים" בדף הפייסבוק שלה, מספר שעלה מאז ליותר מ-3 מיליון עוקבים.
אומוטולה, כפי שהיא ידועה בתקשורת, היא אחת מחלוצות עידן סרטי הווידאו בנוליווד, והייתה לשחקנית הנצפית ביותר באפריקה. ב-2013, היא נכללה ברשימת "טיים מגזין" של 100 האנשים המשפיעים ביותר בעולם לצד מישל אובמה, ביונסה וקייט מידלטון.
בתחילת 2013, אומוטולה הופיעה בבכורת הטלוויזיה האמריקאית שלה, בתוכנית של VH1, ‏Hit the Floor.
בשנת 2014, מינתה אותה ממשלת ניגריה כחברה במסדר של הרפובליקה הפדרלית, (MFR) בשל תרומותיה לקולנוע הניגרי.
תחילת דרכה

אומוטולה, שהיא בת לאומת האונדו, נולדה במדינת לאגוס. היא הבכורה מתוך שלושה ילדים של אמה, אלוואטויין ג'לאדה (לבית אמורי אוגונטאדה) ואביה, אולוואשאדה ג'לאדה. אומוטולה שאפה ללמוד מנהל עסקים, ובזמן שהמתינה לתוצאות מבחני הכניסה לאוניברסיטה, היא התחילה לדגמן כדי להתפרנס. לאחר תקופה קצרה באוניברסיטת אובפמי אוולוואו, היא השלימה את לימודיה במכללה הטכנולוגית של יאבה (1996–2004), שם למדה ניהול נדל"ן.
קריירה > קריירת המשחק

אומוטולה הכירה את עולם המשחק לאחר שליוותה חברה לאודישן. התפקיד הראשון שלה היה ב-1995, בסרט Venom of Justice, בבימויו של רג'ינלד אברה. היא זכתה בתפקיד הראשי בסרט, אשר הזניק את הקריירה שלה בנוליווד. התפקיד הגדול באמת שלה היה בסרט עטיר השברים Mortal Inheritance משנת 1995. בסרט, היא שיחקה חולה סופנית שנלחמת על חייה ושורדת כנגד הסיכויים. הסרט נחשב לאחד מהסרטים הטובים ביותר שנעשו אי פעם בקולנוע הניגרי. מאז, כיכבה אומוטולה בשוברי קופות רבים, ביניהם Games Women Play, Blood Sister, All My Life, Last Wedding, My Story, ו-The Woman in Me.
בין הפרסים בהם זכתה אומוטולה, הם "השחקנית הטובה ביותר בסרט דובר אנגלית" ו "השחקנית הטובה ביותר (כללי)" בפרסי הקולנוע של 1997. היא הייתה אז השחקנית הצעירה ביותר לזכות בפרסים אלו.
שנות ה-1990 המאוחרות ושנות ה-2000 המוקדמות, המשיכה אומוטולה להופיע בסרטים רבים, ביניהם סרטי המשך בווידאו לסרטים פופולריים קודמים. היא זכתה בשנת 2004 בפרס "ההישג הגדול" מטעם פרסי Global Excellence Recognition. עד אמצע שנות ה-2000, אומוטולה כבר הייתה כוכבת-על. היא המשיכה לקבל תפקידים מובילים ואף לזכות בפרסים, ביניהם "שחקנית המשנה הטובה ביותר" בפרסי האקדמיה האפריקאית לקולנוע בשנת 2005.
אחרי שהופיעה בכ-300 סרטים שיצאו הישר לווידאו, אומוטולה הופיעה על המסך הגדול בשנת 2010, בסרט Ije. הסרט צולם בג'וס ובלוס אנג'לס, שבקליפורניה. Ije היה הסרט הנוליוודי המכניס ביותר באותו הזמן – הישג שמאוחר יותר עבר הסרט Phone Swap, משנת 2012. ב-2012, היא כיכבה במותחן הנוליוודי שובר הקופות Last Flight to Abuja אשר עבר בביצועיו את שוברי הקופות ההוליוודיים כמו "ספיידרמן", Think like a Man, "עידן הקרח", "הנוקמים", ו"מדגסקר", והפך לסרט השני המכניס ביותר במערב אפריקה בשנת 2012. אומוטולה זכתה ביותר מ-40 פרסים מקומיים ובינלאומיים. היא נחשבת לשחקנית שוברת הקופות ביותר באפריקה.
ביוני 2018, אומוטולה הוזמנה להצטרף כחברה בוחרת לפרסי האוסקר של 2018.
קריירה > קריירה מוזיקלית

אומוטולה השיקה את הקריירה המוזיקלית שלה בשם "OmoSexy" בשנת 2005 עם אלבום הבכורה שלה, GBA. האלבום הפיק את הסינגלים "Naija Lowa" ו-"The Things You Do To Me". האלבום השני שלה, Me, Myself, and Eyes, הושק ב-2010.
השיר מתוך האלבום "“Barren Land” נבחר על ידי Amnesy International עבור קמפיין של הארגון במסגרת המאבק על הדלתא של ניז'ר ושפיכת הנפט שאירע שם. אלבום נוסף שעבדה עליו ב-2012 לא יצא לאור, אך אומוטולה אמרה ב-2018 שהיא מקווה לחזור לאולפן ההקלטות, אולי יחד עם בנה.
קריירה > תוכנית ריאליטי

ב-2012, אומוטולה השיקה תוכנית ריאליטי על עצמה, Omotola: The Real Me. היא השחקנית הניגרית הראשונה לככב בסדרת ריאליטי משלה.
נדבנות

בשנת 2005, מונתה אומוטולה כשגרירת תוכנית המזון העולמית של האו"ם. היא השתתפה במשלחות לסיירה לאון ולליבריה. היא הייתה פעילה בפרויקט "Walk the World" והשתתפה בקמפיין בליבריה יחד עם נשיאת המדינה אלן סירליף-ג'ונסון.
אומוטולה ייסדה תוכנית להעצמת נוער בסיכון, Omotola Youth Empowerment Programme (OYEP).
אומוטולה התנדבה כמדבבת ב-2010 בקמפיין "Rewrite The Future" למען Save The Children בבריטניה.
היא הייתה לפעילה עבור אמנסטי אינטרנשיונל בשנת 2011 והשתתפה בקמפיין בסיירה לאון להעלאת מודעות לתמותת נשים בעת לידה, והשתתפה בקמפיין בדלתא ניז'ר בניגריה, שם היא צילמה סרטון שדורש מחברות הנפט והממשלה "Own Up, Clean Up, Pay Up" (לקחת אחריות, לנקות, ולשלם) בעקבות דליפות הנפט של חברת Shell באזור הדלתא.
הכרה

אומוטולה זכתה לטור קבוע במגזין OK! Nigeria, המבוסס על חייה וחוויותיה. ב-5 בנובמבר 2013, זכתה אומוטולה בפרס חלוציות בקולנוע מטעם המגזין האמריקאי השחור, Ebony, בטקס פרסי הווידאו והמסך פרסים (MVISA) בברמינגהאם. ב-9 בנובמבר 2013, אובה ויקטור קילדג'ו, מלך ממלכת האונדו, העניק לאומוטולה מעמד של ראשת שבט (צ'יף) בעיר מגוריה במדינת אונדו.
ב-2012, מדור סי. אן. אן נסיעות ציין את מבטאה הספציפי של אומוטולה ברשימתם של "12 המבטאים הסקסיים ביותר בעולם", בה דורג המבטא הניגרי במקום מספר 5. ב-2013, אומוטולה נמנתה בין האנשים המשפיעים ביותר בעולם על ידי "טיים מגזין" ברשימה השנתית טיים 100.
חיים אישיים

אומוטולה נישאה לטייס קפטן מתיו אקיינדה ב-1996. יחד, יש להם ארבעה ילדים.
פילמוגרפיה נבחרת

| סרט | שנה | תפקיד | הערות |
| --- | --- | --- | --- |
| Venom of Justice | 1995 |  |  |
| Mortal Inheritance | 1996 |  |  |
| Scores to Settle | 1998 |  |  |
| Lost Kingdom | 1999 |  |  |
| Kosorogun | 2002 |  |  |
| When Love Dies | 2003 | Mary |  |
| Under Fire | 2003 |  |  |
| The Outsider | 2003 |  |  |
| Rescue | 2003 |  |  |
| Blood Sisters | 2003 |  | עם ג'נביב נאג'י |
| Royal Family | 2004 |  |  |
| Die Another Day | 2004 | Queen |  |
| A Kiss from Rose | 2004 |  |  |
| Games Women Play | 2005 |  |  |
| Brave Heart | 2005 |  |  |
| The Revelation | 2007 |  |  |
| Sand in My Shoes | 2007 |  |  |
| Careless Soul | 2007 |  |  |
| Yankee Girls | 2008 |  |  |
| Temple of Justice | 2008 |  |  |
| My Last Ambition | 2009 | Amanda |  |
| Ije: The Journey | 2010 | Anya Opara Michino | עם ג'נביב נאג'י, אודאליס גרסיה, אולריך קה |
| A Private Storm | 2010 | Gina | עם רמזי נואה, אופואומה אג'נובור, ג'ון דומלו |
| Ties That Bind | 2011 |  | עם אמה קיי אבברסה, קימברלי אליס |
| Last Flight to Abuja | 2012 | Suzie | עם חכים קיי-קאזים, ג'ים אייקה, ג'ידה קוסוקו |
| Amina | 2012 | Amina |  |
| Hit The Floor | 2013 | Omotola |  |
| Blood on the Lagoon | 2014 |  |  |
| Alter Ego | 2017 | Ada Igwe | עם ואלה אוגדו, קונלה רמי |
| The Island | 2017 | Mrs Tokunbo Bowe Cole | סדרת טלוויזיה |
| The Tribunal | 2017 |  |  |
| Up Creek a Paddle | TBA |  | פוסט פרודקשן |
דיסקוגרפיה > אלבומי אולפן

GBA ‏(2005)
Me, Myself, and Eyes (לא יצא לאור)
Feel Alright ‏(2010)
דיסקוגרפיה > סינגלים

| שנה | שיר | אלבום |
| --- | --- | --- |
| 2014 | "Barren Land" | Me, Myself, and Eyes |
| 2015 | "Strong Girl (Remix)" | — |
פרסים

| שנה | פרס | קטגוריה | מועמד | תוצאה |
| --- | --- | --- | --- | --- |
| 1997 | פרסי הקולנוע (THEMA) | השחקנית הטובה ביותר (אנגלית) | Mortal Inheritance | זכייה |
| 1997 | פרסי הקולנוע (THEMA) | השחקנית הטובה ביותר (כללי) | Mortal Inheritance | זכייה |
| 2004 | City People awards for Excellence | השחקנית הטובה ביותר | Herself | זכייה |
| 2004 | Global Excellence Recognition Awards | השחקנית הטובה ביותר & פרס ההישג הגדול ביותר | Herself | זכייה |
| 2004 | Civil Enlightenment Organization of Nigeria (CEON) | הפרס האינדיבידואלי & סמל היצירתיות | Herself | זכייה |
| 2004 | NUSEC Awards | השחקנית הטובה ביותר | Herself | זכייה |
| 2005 | פרסי האקדמיה האפריקאית לקולנוע | שחקנית המשנה הטובה ביותר | Herself | זכייה |
| 2006 | Youths Benefactor's Award | Most friendly Actress | Herself | זכייה |
| 2009 | פרסי מיטב נולייווד 2009 | השחקנית הטובה ביותר (יורובה) | Herself | מועמדות |
| 2009 | פרסי הבידור של ניגריה 2009 | השחקנית הטובה ביותר | Herself | מועמדות |
| 2010 | פרסי הבידור של ניגריה 2010 | השחקנית הטובה ביותר | Deepest of Dreams | מועמדות |
| 2010 | פרסי הקולנוע של גאנה 2010 | השחקנית הטובה ביותר - שיתוף פעולה אפריקאי | A Private Storm | מועמדות |
| 2011 | פרסי האקדמיה האפריקאית לקולנוע | שחקנית המשנה הטובה ביותר | Ties That Bind | מועמדות |
| 2011 | פרסי הקולנוע של גאנה 2011 | השחקנית הטובה ביותר - שיתוף פעולה אפריקאי | Ties That Bind | זכייה |
| 2011 | פרסי מיטב נולייווד 2011 | השחקנית הטובה ביותר (אנגלית) | A Private Storm | מועמדות |
| 2011 | פרסי הבידור של ניגריה 2011 | השחקנית הטובה ביותר | Ijé | מועמדות |
| 2012 | Eloy Awards | השחקנית הטובה ביותר | Ties That Bind | זכייה |
| 2012 | Screen Nation Awards | השחקנית הטובה ביותר (פאן אפריקאית) | Herself | זכייה |
| 2012 | Black Entertainment Film Fashion Television and Arts Awards (BEFFTA) | האייקון של השנה | Herself | זכייה |
| 2012 | פרסי הקולנוע של אקדמיית "גולדן אייקונס" | הפרס ההומניטרי GIAMA | Omotola Youth Empowerment Foundation | זכייה |
| 2012 | פרסי הקולנוע של אקדמיית "גולדן אייקונס" | פרס הקהל לשחקנית הטובה ביותר | Herself | מועמדות |
| 2012 | פרסי הבידור של ניגריה 2012 | השחקנית הטובה ביותר | Ties That Bind | מועמדות |
| 2012 | פרסי הקולנוע של נוליווד 2012 | השחקנית הטובה ביותר | A Private Storm | מועמדות |
| 2013 | פרסי הקולנוע של נוליווד 2013 | פרס הקהל | Herself | זכייה |
| 2013 | Music Video and Screen Awards (MVISA) | Ebony Vanguard Award | Herself | זכייה |
| 2013 | פרסי הבידור של ניגריה 2013 | השחקנית הטובה ביותר | Last Flight to Abuja | מועמדות |
| 2014 | MTV Africa Music Awards 2014 | אישיות השנה | Herself | מועמדות |
| 2016 | City People Social Media Awards | אישיות השנה | Herself | זכייה |
| 2017 | Nollywood Travel Film Festival | השחקנית הטובה ביותר | Alter Ego | זכייה |
| 2017 | Toronto International Nollywood Film Festival | השחקנית הטובה ביותר | Alter Ego | זכייה |
| 2017 | 2017 פרסי מיטב נוליווד | השחקנית הטובה ביותר (אנגלית) | Alter Ego | מועמדות |
| 2017 | City People Movie Awards | השחקנית הטובה ביותר (אנגלית) | Alter Ego | מועמדות |
| 2018 | פרסי הקהל לקולנוע "אפריקה מגיק" | השחקנית הטובה ביותר | Alter Ego | זכייה |
השירות הפדרלי למלחמה בסמים (ארגנטינה)

השירות הפדרלי למלחמה בסמים (בספרדית Servicio Federal de Lucha contra el Narcotráfico‏, Sefeconar בראשי תיבות) הוא סוכנות ביון ואכיפת חוק ארגנטינאית בעלת סמכויות שיטור, שהוקם על פי הדגם האמריקאי של המנהל לאכיפת הסמים. השירות הוקם בצו מנהלי מספר 717 מה-18 באפריל 1991.
הסוכנות כפופה לתוכנית Sedronar (מזכירות התוכנית למניעת התמכרות לסמים ומאבק נגד סחר בסמים, שכפופה לנשיא ארגנטינה).
למעט העובדה שזהו גוף ללוחמה בסמים מעט מאוד ידוע על אופי פעילותו, תקציבו והאנשים העומדים בראשו והוא מהווה ארגון חשאי ואחד המסווגים בקהילת המודיעין הארגנטינאית.
ראו גם

קהילת המודיעין של ארגנטינה
השירות הפדרלי למלחמה בסמים של רוסיה
לקריאה נוספת

Global Secret and Intelligence Services I: Hidden Systems that deliver מאת Heinz Duthel
המכון הדמוקרטי

| --- | --- |

 מדינה:  ישראל
 תקופת הפעילות:  1998–הווה (כ־27 שנים) 
 www.democratic.co.il
 
המכון הדמוקרטי – חברה וחינוך (שנקרא עד 2018 "המכון לחינוך דמוקרטי") הוא ארגון חברה אזרחי ללא כוונת רווח, הפועל מאז שנת 1998 לקידום תרבות דמוקרטית בישראל.
למכון ניהול משותף - סיגל וסר היא מנכ"לית המכון מאז ינואר 2022 וענבר יחזקאלי בליליוס הצטרפה אליה בדצמבר 2023 והחליפה את ליאור טל.
תרבות דמוקרטית

תרבות דמוקרטית רואה באחריות הקהילה להביא את ייחודיותו של כל אדם (חוזקות, צמיחה ודעה) לידי ביטוי, מקדמת שותפות ודיאלוג בין בני אדם, מטפחת יחסי גומלין בין היחיד לקהילה ולסביבה, ובדרך זו שואפת ליצירת חברה שוויונית, הוגנת, צומחת ובת קיימא.
תרבות דמוקרטית, על פי תפיסת המכון, מבוססת על 4 עקרונות:
דיאלוג – בין אנשים וקבוצות בחברה הישראלית.
השתתפות – בין כל חלקי החברה המקבלים הזדמנות להשפיע ולוקחים אחריות לקדם החלטות.
מעורבות חברתית – קבלת הזדמנות לפעול למען הקהילה ולקיחת אחריות לשיפור שלה.
אחריות הדדית – ההדדיות היא בין הפרט למערכת, הזדמנות לצמיחת הפרט, ואחריות לצמיחת המערכת.
פעילות המכון

המכון רואה בחינוך ובתהליכים קהילתיים וחברתיים כלים מרכזיים לקידום מטרותיו. רבים מהמיזמים שהקים זוכים להצלחה רבה ומשפיעים ברמה ארצית ומקומית על החינוך והחברה בישראל.
המכון מפעיל מספר רב של תוכניות ותחומים, אשר המרכזיים שבהם הם:
תוכנית "חלוץ חינוכי" – תוכנית המכשירה אנשי חינוך איכותיים ("חלוצים") לניהול ולתפקידי מנהיגות בבתי ספר בפריפריה החברתית והגאוגרפית בישראל. התוכנית, הפועלת משנת 2009 בשיתוף ובחסות משרד החינוך וקרנות נדבנות, פועלת בכל מגזרי החברה הישראלית. נכון לשנת 2022, לתוכנית מעל 400 בוגרים, אשר חלקם הגדול נושא בתפקידי ניהול והובלה במערכת החינוך, וכ-270 חלוצים פעילים בכ-70 בתי ספר ברחבי ישראל.
דמוקרטיה מקומית, במסגרתה מפעיל המכון מגוון תוכניות לקידום שיתוף ציבור ומשילות משתפת ברשויות מקומיות, וכן תהליכי פיתוח והטמעה של מודלים חינוכיים מקומיים חדשניים.
"מודל מ.ח.ר" (מצמיחים חינוך רשותי) – הקמת פורום עירוני מתכלל להטמעת שפה חינוכית ייחודית במערכת החינוך הרשותית.
"גוונים בשכונה" - תוכנית להקמת קבוצה הפועלת בשיתוף פעולה בין התושבים והתושבות לרשות המקומית, במטרה להשפיע על הקהילה.
חממות "אקטיביזם 60+" - תוכנית להקמת קבוצת גמלאים הפועלת בשיתוף פעולה עם הרשות המקומית, להובלת יוזמות מקומיות ופרויקטים משותפים.
בנוסף, מלווה המכון מספר מסלולים אקדמיים המקדמים תרבות וחינוך דמוקרטיים:
החממה ליזמות חינוכית חברתית בסמינר הקיבוצים - מסלול לימודים לתואר ראשון המכשיר אנשי ונשות חינוך החושבים ופועלים מתוך תפיסת העולם הדמוקרטית וערכיה, בעלי חשיבה ביקורתית, זהות חינוכית מתפתחת ואשר פועלים כמחוללי שינוי במרחב החינוכי חברתי.
תוכנית "שבילים" במכללת קיי – תוכנית לימודים לתואר ראשון המפגישה בין חינוך דמוקרטי, חינוך בלתי-פורמלי ולימודי גאוגרפיה.
תוכנית "נתיבים" ("مسارات") במכללת קיי – תוכנית לימודים לתואר ראשון העוסקת בקידום מנהיגות חברתית–סביבתית בנגב ושמה דגש על שילוב סטודנטים וסטודנטיות בני העדה הבדואית.
התנהלות דמוקרטית

המכון מתנהל בעצמו על פי עקרונות דמוקרטיים הכוללים, בין היתר, תהליכי קבלת החלטות שיתופיים בכל רמות הארגון. בין המנגנונים הפועלים במכון ניתן למנות את "פורום תנאי העסקה" – פורום משותף, הכולל עובדים, המוסמך לקבל החלטות הנוגעות לתנאי ההעסקה של כלל העובדים במכון, מנגנון בחירת מנכ"לים בשיתוף עובדי המכון, גיבוש תוכנית אסטרטגית רב-שנתית על ידי כלל עובדי המכון ועוד.
בשנת 2018 זכה המכון בתו תקן עולמי מטעם ארגון Worldblu, כארגון עבודה מבוסס חופש ואמון. המכון הוא הארגון הראשון, והיחיד עד כה, אשר זכה בתו תקן זה במזרח התיכון.
המכון מוציא לאור את המגזין המקוון "פסיק", הדן בדילמות ופרקטיקות מעולם התרבות הדמוקרטית, דוגמת רב-תרבותיות, השתתפותיות, דיאלוג ועוד.
הערות שוליים

↑  הודעת המכון על מינוי טל שדה ווסר למנכ"לים, באתר המכון הדמוקרטי, ‏30.12.21
↑  חלוץ חינוכי - תכנית המנהיגות המובילה בישראל | המכון הדמוקרטי
↑  WorldBlu LLC, The Institute for Democratic Education (באנגלית)
| --- | --- |
בקרת זהויות :  NLI: 987010648284705171  VIAF: 5164114446610050576   WorldCat (עם VIAF): 5164114446610050576
המפעל להכשרת ילדי ישראל

| --- | --- |

 פעילות:  בית חם, ומסגרת חינוכית מקדמת, לילדים בסיכון, ב-14 כפרי ילדים ומעונות משפחתיים הפזורים ברחבי ישראל
 מדינה:  ישראל ישראל
 מטה הארגון:  רחוב מרגולין 1, נס ציונה
 מייסדים:  רחה פריאר
 יושב ראש:  ד"ר אסעד עראידה
 מנכ"ל:  משה דולב
 תקופת הפעילות:  7 בדצמבר 1941 (י"ז בכסלו ה'תש"ב) – הווה
 
 
עמותת מל"י, המפעל להכשרת ילדי ישראל היא מסגרת חינוכית עבור ילדים שהוצאו מביתהם על ידי לשכות הרווחה, העמותה מתמחה בנושא "אחאים" כמחצית מהילדים המתחנכים בעמותה הם אחים. המפעל הוקם בשם "המפעל להכשרת ילדי ארץ ישראל" בירושלים בשנת 1941 על ידי רחה פריאר, כלת פרס ישראל לשנת 1981 ומייסדת עליית הנוער. שם העמותה שונה עם הקמת המדינה ל"המפעל להכשרת ילדי ישראל (מל"י)".
ראו גם

הכשרה מקצועית
הערות שוליים

↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 14
↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 26
↑  רחה פריאר בפני מועצת הקיבוץ המאוחד, יודקה הלמן, פרוטוקול מועצת הקיבוץ המאוחד, 1951
↑  קארל פרקנשטיין, המצב הסוציאלי חינוכי של ילדי ירושלים, ידיעות על העבודה הסוציאלית בארץ ישראל ב, תרמ"ז, עמ' 160
↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 31
↑  פריאר להנהלת הסוכנות היהודית בירושלים, ו' כסלו תש"ד, 3 בדצמבר 1943 (הארכיון הציוני המרכזי 1/7579 J)
↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 34
↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 41
↑  ב. דינבורג, ושבו בנים לגבולם, המפעל להכשרת ילדי ישראל תש"ד - תשנ"ד 1943–1993, הוצאת המפעל, 1993, עמ' 28–29
↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 36
↑  את פרטי הדיון בישיבה רשמה סידי ורונסקי. הפרוטוקול נשלח להנרייטה סאלד בציון "סודי". (הארכיון הציוני המרכזי 75-2164 S)
↑  מ-8 בדצמבר 1941 (הארכיון הציוני המרכזי 75-2164 S)
↑  הודעה על כך פורסמה בעיתון "הארץ" ביום 20 ביולי 1942
↑  יוסף יונאי, בית לילדים חסרי בית, ראשיתו של המפעל להכשרת ילדי ארץ ישראל, הוצאת המפעל, 2010, עמ' 55
↑  שרה בן ראובן, רחה פריאר - מייסדת עליית הנוער, באתר תולדוט - אתר הספרייה הווירטואלית של מטח, ‏2009
| --- | --- |
בקרת זהויות :  NLI: 987007257229805171  LCCN: nr2003027450  VIAF: 135334935   WorldCat (עם VIAF): 135334935
ג'ודי ג'טסון - רוק בחלל

| --- | --- |

עטיפת ה-DVD
 מבוסס על:  משפחת סילוני 
 בימוי:  ריי פטרסון 
 הופק בידי:  קיי רייט ויליאם האנה ג'וזף ברברה
 מדבבים:  דון מסיק רות באזי Penny Singleton גורד' אוחאנלון דוז באטלר רוב פאולסן בפסקה זו רשומה אחת נוספת שטרם תורגמה 
 מוזיקה:  Sven Libaek 
 מדינה:  ארצות הברית ארצות הברית
 חברת הפקה:  האנה-ברברה
 חברה מפיצה:  Worldvision Enterprises 
 שיטת הפצה:  ישירות לווידיאו 
 הקרנת בכורה:  18 בספטמבר 1988
 משך הקרנה:  92 דקות
 שפת הסרט:  אנגלית
 סוגה:  קומדיה, אנימציה
 דף הסרט ב־IMDb
 
ג'ודי ג'טסון - רוק בחלל (באנגלית: Rockin' with Judy Jetson) הוא סרט טלוויזיה אמריקאי, שהופק על ידי האנה-ברברה, כחלק מסדרת הסרטים "Hanna-Barbera Superstars 10". הסרט שודר במקור ב-18 בספטמבר 1988.
בדיבוב העברי של הסרט, שהופץ בקלטות וידאו, כל השירים נשארו בשפה המקורית ולא דובבו לעברית.
עלילה

כאשר כוכב הרוק האינטרגלקטי סקיי רוקר מנגן בהופעה בקוסמיק קולוסיאום, ג'ודי ג'טסון וחברותיה הלכו אל האורביט. ג'ודי רצתה לפגוש את הגיבור שלה ולתת לו את השיר שהיא כתבה בשבילו, "רוק מעבר לגלקסיה". אולם בהופעה העוזרים של פלוניה המרשעת ושונאת המוזיקה הופיעו. הם לקחו את הקוד הסודי אשר ישחרר את הכוח של המנקה הנפשי ויגרום לפלוניה לשלוט ביקום ולבטל את כל המוזיקה לנצח!
הקוד הסודי הוחלף בטעות עם השיר של ג'ודי, וסקיי לא שם לב ללהיט הרוק החדש. ג'ודי הנואשת מוצאת מקלט במועדון המכתש, שם אביה ג'ורג' ג'טסון, מחופש לנער-רוק, מנסה "להציל" אותה מסקיי. אולם סקיי נחטף בידי פלוניה, ואז ג'ודי נעלמה. החוטפים שלה, אולם, הם הזומים, חיות מסיבות מהחלל החיצון שאוהבים מוזיקה וחגיגות ומקווים להביס את פלוניה.
פלוניה מצאה את ג'ודי ומתכוננת להמשיך הלאה איתה ועם סקיי. הם ברחו, אולם זה היה מאוחר מדי, פלוניה הפעילה את המנקה הנפשי. אז ג'ודי וסקי הבינו איך לעצור את פלוניה - מוזיקה! הם נגנו את השיר של ג'ודי ושלחו את הקצב לכל הגלקסיה. הצליל עלה על כוחו של המנקה הנפשי והביס את פלוניה. כשהיקום ניצל, סקיי המשיך את סיבוב ההופעות, אך בשמו האמיתי בילי בוסטר, עם ג'ודי באירוע הפתיחה החדש.
דייוויד גילמור

| --- | --- |

דייוויד גילמור בהופעה, 2006
 לידה:  6 במרץ 1946 (בן 78) הממלכה המאוחדת קיימברידג', אנגליה, הממלכה המאוחדת
 שם לידה:  דייוויד ג'ון גילמור
 מוקד פעילות:  הממלכה המאוחדת הממלכה המאוחדת
 תקופת הפעילות:  מ-1963
 מקום לימודים:  אוניברסיטת אנגליה רסקין
 סוגה:  רוק, רוק מתקדם, רוק פסיכדלי, ארט רוק, בלוז רוק, רוק ניסיוני
 סוג קול:  בריטון
 שפה מועדפת:  אנגלית
 כלי נגינה:  גיטרה, גיטרה בס, קלידים, סקסופון, בנג'ו, מנדולינה, מפוחית פה, תופים
 חברת תקליטים:  קפיטול רקורדס, קולומביה רקורדס, סוני רקורדס, EMI
 שיתופי פעולה בולטים:  פינק פלויד
 בת זוג:  פולי סמסון (1994-הווה)
 מספר צאצאים:  8
 פרסים והוקרה:  מפקד במסדר האימפריה הבריטית עיטור אות הכבוד הארמני
 davidgilmour.com
 פרופיל ב-IMDb
דייוויד ג'ון גילמור (באנגלית: David Jon Gilmour; נולד ב-6 במרץ 1946) הוא מוזיקאי, מלחין, גיטריסט וזמר אנגלי וחבר להקת פינק פלויד מסוף שנות ה־60. גילמור הוא רב-נגן והוא מנגן על גיטרות, גיטרה בס, קלידים, סקסופון, בנג'ו, מנדולינה, מפוחית פה, פדאל סטיל, ותופים. פרט לפועלו בלהקה הוציא לאור גם חמישה אלבומי סולו והשתתף בפרויקטים חיצוניים (כולל הפקה). מאז עזיבתו של רוג'ר ווטרס את להקת פינק פלויד באמצע שנות השמונים, גילמור הוא מנהיגה של הלהקה. דורג על ידי מגזין הרולינג סטונז במקום ה-14 ברשימת הגיטריסטים הטובים בעולם, ונחשב בעיני רבים לאחד המוזיקאים המשפיעים ביותר בהיסטוריה של המוזיקה.
ראשית חייו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גילמור נולד בקיימברידג', אנגליה ב-6 במרץ 1946 לאב מרצה לזואולוגיה באוניברסיטת קיימברידג' ולאם מורה. גילמור התבגר בשנות החמישים, אותן שנים מלאות בהשפעה מוזיקלית של אלביס פרסלי ושל שאר כוכבי הרוקנרול בתחילתו. מדי פעם שאל גילמור גיטרה משכנו כדי לנסות לנגן ובאחת הפעמים לא החזירה. הוא לימד את עצמו לנגן בעזרת תקליט לימודי שיצר פיט סיגר. כשהיה בן 11 החל גילמור ללמוד בבית ספר ששכן ליד תיכון בקיימברידג'. בתיכון זה למדו סיד בארט ורוג'ר ווטרס, חבריו לעתיד ב"פינק פלויד". זו הייתה פגישתם הראשונה.
דיסקוגרפיה (סולו)

David Gilmour 1978
About Face 1984
David Gilmour in Concert 2002
2006 On An Island
Rattle That Lock 2015
2024 Luck And Strange
חיים אישיים

ב-1975 נישא גילמור לאמנית וירג'יניה (ג'ינג'ר) הייסנביין. לזוג שלוש בנות ובן: אליס (נולדה ב-1976), קלייר (נולדה ב-1979), שרה (דוגמנית, נולדה ב-1983) ומת'יו (נולד ב-1986). ב-1990 השניים התגרשו.
ב-1994 נישא גילמור בשנית לעיתונאית פולי סמסון. לזוג שני בנים, בת ובן מאומץ: צ'ארלי (נולד ב-1989 לפולי סמסון במערכת יחסים קודמת ואומץ על ידי הזוג לאחר מכן), ג'ו (נולד ב-1995), גבריאל (נולד ב-1997) ורומני (נולדה ב-2002).